《晚登姑苏驿楼与瞿刚贡士小酌有感》
明代·程敏政

蹑屐重登昭赐楼，吴粳今是八回秋。驿夫迎舫惊生客，稚子循廊感旧游。

塔影带云横树杪，鹊声和雨下城头。晚凉不尽裴𧙪意，一饭匆匆已放舟。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。